Revisionsfirma: Samarbejder fuldt ud

I et skriftligt svar fra Ernst & Young skriver revisionsfirmaet, at det samarbejder fuldt ud med myndighederne om muligt svigt i revisionen.

- EY har samarbejdet fuldt ud med Erhvervsstyrelsen siden oktober 2018 og gjort alle relevante informationer om revisionen tilgængelige.

Samtidig afviser revisionsfirmaet at have gjort noget forkert i revisionen af 2014-regnskabet.

- EY foretog den rapportering, som vi efter gældende lovgivning var forpligtet til, og vi vil samarbejde fuldt ud med Statsadvokaten for Særlig Økonomisk og International Kriminalitet i den videre undersøgelse.

Undersøgt siden oktober

I oktober satte Erhvervsstyrelsen gang i en undersøgelse af Danske Banks revisors arbejde i forbindelse med den store hvidvasksag i bankens estiske filial.

Her fossede 1500 milliarder kroner gennem Danske Banks estiske afdeling, uden at revisionen tog notits af de store pengesummer.

Det har ført til undren af revisionen af banken og satte gang i en undersøgelse af revisionen, som altså nu fører til en politianmeldelse.

Ernst & Young fusionerede i 2014 med KPMG i Danmark.

KPMG havde før været revisor for Danske Bank.

Erhvervsstyrelsen oplyser, at styrelsen ikke er færdig med at undersøge Ernst & Youngs revision af Danske Banks koncernregnskab for 2014.